日本語能力試驗

日本語能力試驗，是考察日本話閱讀能力共聽力其考試。考試其主要對象，是母語伓是日本話其儂。考書都領有5級，趁懸遘低是N1、N2、N3、N4、N5，N1第一伓好做。考書趁1984年開始，每蜀年都敆世界各地舉辦，盡価地方都承認茲蜀萆考書其結果。日本裏勢其考書，由日本國際教育支援協會舉辦。國外就由日本國際交流基金舉辦。

每年7月共12月其頭蜀禮拜日，都會做蜀回考書。試卷由日本發遘全球各國考點，每蜀回考完全部送遘日本改。9月或者3月左右，再將成績發遘各地考點。全世界考卷統一，掏遘其合格證書全世界都會使。
分類:教育